A Bizottság határozata

(1992. szeptember 25.)

az ANIMO-központ és a tagállamok közötti együttműködés szabályainak megállapításáról

(92/486/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 92/60/EGK irányelvvel [1] módosított, az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre [2], és különösen annak 20. cikkének (3) bekezdésére,

mivel a Bizottság 1991. július 19-én elfogadta a 91/398/EGK határozatot [3] az állategészségügyi hatóságokat összekötő számítógépes hálózatról (Animo) és 1992. július 2-án a 92/373/EGK határozatot [4] az Animo központ kijelöléséről;

mivel az Animo számítógépes hálózat megfelelő működésének biztosítása érdekében rendelkezést kell hozni az Animo központ és a tagállamok közötti együttműködés formájának összehangolására;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Minden egyes tagállam nemzeti szabályaival összhangban kijelöli a tagállamok hatóságai közötti koordinációért felelős hatóságot.

A koordináló hatóság tárgyalásokat folytat az Eurokom-mal a közös központ használatára vonatkozó szerződés tárgyában. A szerződést a nemzeti szabályokkal összhangban kell aláírni.

2. cikk

A tagállamok illetékes hatóságai biztosítják, hogy az 1. cikkben említett szerződés:

- hatálya 1995. július 1-ig tart,

- évenkénti felülvizsgálati záradékot tartalmaz,

- felmondási záradékot tartalmaz, hat hónapos felmondási idővel,

- tartalmazza az Eurokom kötelezettségvállalását, hogy biztosítja a Bizottság 91/638/EGK határozatának [5] mellékletében meghatározott műszaki követelményeket, melyek az Eurokom ajánlatában javasolt műszaki szemléleten alapulnak. Az Eurokom lehetséges kapcsolódó munkái, beleértve minden egyes tagállam esetében a rendszer bevezetésével kapcsolatos munkákat a tagállamokban és a munkálatok irányítását, külön kötelezettségvállalás tárgyát képezik,

- figyelembe veszik a következő pénzügyi szempontokat:

a) helyi egységenként évente 300 ECU a Bizottság 92/175/EGK határozatában [6] szereplő jegyzék szerint;

b) kommunikációs költségek, nemzeti központ meglététől vagy hiányától függően differenciáltan és az Eurokom által a kapott, kommunikációt biztosító legkedvezőbb áron.

3. cikk

A tagállamok vállalják, hogy a 2. cikk harmadik franciabekezdésében szereplő felmondási záradékhoz csak a 90/425/EGK irányelv 20. cikkének (3) bekezdésében szereplő eljárással összhangban meghatározandó időponttól kezdődően folyamodnak.

4. cikk

A 2. cikk ötödik francia bekezdésének a) pontjában szereplő, a hálózatban való részvételből eredő összes éves költséget, mely nem haladhatja meg az első évben meghatározott összeget, valamint ennek a tagállamok közötti megosztását 1993. július 1. előtt újból meg kell vizsgálni. Azonban az egyes tagállamokra jutó maximális ár a szerződés második és harmadik évében nem emelkedhet 10 %-nál nagyobb mértékben az első éves árhoz képest.

5. cikk

Amennyiben a rendszer bevezetése során bebizonyosodik, hogy a jelen határozat céljaival nem egyező helyzet áll elő, különösen a pénzügyi rendelkezésekkel kapcsolatban, úgy a Bizottság megteszi a szükséges lépéseket a Tanács 90/424/EGK határozatának [7] 42. cikkében szereplő eljárással összhangban.

6. cikk

Ennek a határozatnak a tagállamok a címzettjei.

Kelt Brüsszelben, 1992. szeptember 25-én.

a Bizottság részéről

Ray Mac Sharry

a Bizottság tagja

[1] HL L 268., 1992.9.14., 75. o.

[2] HL L 224., 1990.8.18., 29. o.

[3] HL L 221., 1991.8.9., 30. o.

[4] HL L 195., 1992.7.14., 31. o.

[5] HL L 343., 1991.12.31., 48. o.

[6] HL L 80., 1992.3.25., 1. o.

[7] HL L 224., 1990.8.18., 19. o.

--------------------------------------------------